BIR TV
BIR TV ili BIR Televizija je bosanskohercegovački komercijalni kablovski/IPTV televizijski kanal sa sjedištem u Sarajevu kojim upravlja Islamska zajednica Bosne i Hercegovine. Sjedište Radio-televizije Islamske zajednice u Bosni i Hercegovini - BIR televizije se nalazi u zgradi Media centra Islamske zajednice u Sarajevu. Emitovanje eksperimentalnog programa započelo je 24. aprila 2020. godine, što je ujedno bio i prvi dan mjeseca Ramazana a uglavnom emitira vjerski i obrazovni program. Program se emituje na bosanskom jeziku i dostupan je u visokoj definiciji (HD). Putem vlasitog preduzeća "Media centar d.o.o. Sarajevo" Islamska zajednica Bosne i Hercegovine je, uz BIR TV HD, također vlasnik i osnivač sedmičnih novina Preporod, islamske radio stanice - Radio BIR, te novinske agencije MINA zajedno sa informativnom web stranicom.